b'\n_START_ARTICLE_\nZemljopis \xc5\xa0vedske\n_START_PARAGRAPH_\n\xc5\xa0vedska je zemlja u sjevernoj Europi na skandinavskom poluotoku. Grani\xc4\x8di s Norve\xc5\xa1kom na zapadu, Finskom na sjeveroistoku na istoku i jugu su Balti\xc4\x8dko more i Botni\xc4\x8dki zaljev. \xc5\xa0vedska ima dugu obalu na isto\xc4\x8dnoj strani i Skandinavsko gorje na zapadnoj granici, podru\xc4\x8dje koje razdvaja \xc5\xa0vedsku od Norve\xc5\xa1ke. Ona ima pomorske granice s Danskom, Njema\xc4\x8dkom, Poljskom, Rusijom, Litvom, Latvijom i Estonijom, a tako\xc4\x91er je povezana s Danskom Oresundskim mostom. S 450.295 km\xc2\xb2 \xc5\xa0vedska je 55. zemlja po veli\xc4\x8dini u svijetu, te je peta po veli\xc4\x8dini u Europi, a najve\xc4\x87a u sjevernoj Europi.\n_START_SECTION_\nTeren\n_START_PARAGRAPH_\nVelik dio \xc5\xa1vedske prekiriven je \xc5\xa1umom, \xc5\xa1umsko podru\xc4\x8dje obuhva\xc4\x87a 78% zemlje, dok poljoprivredno zemlji\xc5\xa1te \xc4\x8dini samo 8% kori\xc5\xa1tenog zemlji\xc5\xa1ta. Ju\xc5\xbena \xc5\xa0vedska je prete\xc5\xbeno poljoprivredna prema sjeveru sve je ve\xc4\x87a zastupljenost \xc5\xa1uma. Planine i brda su dominantni na zapadu. Oko 15% \xc5\xa0vedske nalazi se sjeverno od Arkti\xc4\x8dkog kruga. Najni\xc5\xbea nadmorska visina je -2,41 m u uvali jezera Hammarsj\xc3\xb6n, u blizini Kristianstada. Najvi\xc5\xa1a to\xc4\x8dka je na 2111 m na vrhu Kebnekaisea. Najve\xc4\x87a gusto\xc4\x87a stanovni\xc5\xa1tva je u regiji \xc3\x98resund u ju\xc5\xbenoj \xc5\xa0vedskoj te u dolini jezera M\xc3\xa4laren u blizini Stockholma. Gotland i \xc3\x96land su najve\xc4\x87i otoci, a V\xc3\xa4nern i V\xc3\xa4ttern su najve\xc4\x87e jezera. V\xc3\xa4nern je tre\xc4\x87e po veli\xc4\x8dini jezero u Europi, nakon ruskih jezera Ladoga i Onega. \xc5\xa0vedska se sastoji od 39.960 km \xc2\xb2 vodene povr\xc5\xa1ine koju \xc4\x8dine oko 95.700 jezera. Jezera se ponekad koriste za vodu elektrana, posebno velikim sjevernim rijekama i jezerima.\n_START_SECTION_\nPodjela\n_START_PARAGRAPH_\n\xc5\xa0vedska je podjeljena na 25 pokrajina: Bohusl\xc3\xa4n, Blekinge, Dalarna, Dalsland, Gotland, G\xc3\xa4strikland, Halland, H\xc3\xa4lsingland, H\xc3\xa4rjedalen, J\xc3\xa4mtland, Lapland, Medelpad, Norrbotten, N\xc3\xa4rke, Sk\xc3\xa5ne, Sm\xc3\xa5land, S\xc3\xb6dermanland, Uppland, V\xc3\xa4rmland, V\xc3\xa4stmanland, V\xc3\xa4sterbotten, V\xc3\xa4sterg\xc3\xb6tland, \xc3\x85ngermanland, \xc3\x96land i \xc3\x96sterg\xc3\xb6tland. Tradicionalne pokrajine u \xc5\xa0vedskoj nemaju administrativnu ili politi\xc4\x8dku svrhu, ali su povijesni i kulturni subjekt._NEWLINE_\xc5\xa0vedska je podjeljena na 21 \xc5\xbeupaniju (\xc5\xa1vedski: l\xc3\xa4n). \xc5\xbdupanije su podjeljene na 290 op\xc4\x87ina.\n_START_SECTION_\nStanovni\xc5\xa1tvo\n_START_PARAGRAPH_\n\xc5\xa0vedska ima populaciju od oko 9.500.000 stanovnika. Sjever je manje naseljen od ju\xc5\xbenih i sredi\xc5\xa1njh dijelova, uglavnom zbog svoje hladnije klime. Najve\xc4\x87i grad, po broju stanovnika, je glavni grad Stockholm, na istoku s populacijom od 1.250.000. Drugi po veli\xc4\x8dini grad je G\xc3\xb6teborg, sa 510.500 stanovnika na zapadu .Tre\xc4\x87i po veli\xc4\x8dini je Malm\xc3\xb6 na jugu, s 258.000 stanovnika. Najve\xc4\x87i grad na sjeveru je Ume\xc3\xa5 sa 76.000 stanovnika.'